সিবাওয়েহ
আবু বিশর আমর ইবনে উসমান ইবনে কানবার আল বিসরি (আনুমানিক ৭৬০-৭৯৬) (), সাধারণভাবে সিবাওয়েহ নামে পরিচিত () (তার মূল ফারসি নাম ছিল "Sēbōē"), ছিলেন আরবি ভাষার একজন প্রভাবশালী ভাষাবিদ ও ব্যাকরণবিদ। তার লেখা "আল কিতাব" আরবি ভাষার প্রথম লিখিত ব্যাকরণ। আরবি ব্যাকরণ ও ভাষাতত্ত্বে তার উল্লেখযোগ্য প্রভাব থাকলেও তিনি ছিলেন একজন পারসিয়ান এবং তার মাতৃভাষা আরবি ছিল না। তিনি পরবর্তী জীবনে আরবি শেখেন। তাকে আরবি ভাষার সর্বকালের শ্রেষ্ঠ ভাষাবিদ ও সকল ভাষার শ্রেষ্ঠ পন্ডিতদের অন্যতম ধরা হয়।
সিবাওয়েহ
ব্যাকরণের বই হলেও সিবাওয়েহ এতে আরবি ধ্বনিতত্ত্ব আলোচনা করেছেন। তিনি আরবি লিপির প্রমিত উচ্চারণ থেকে সরে আসায় নিষেধ করেন। প্রথম আরবি অভিধানের (কিতাব আল আইন) সংকলক তার শিক্ষক আল ফারাহিদির সাথে দ্বিমত পোষণ করে তিনি আরবি বর্ণমালাকে বিভিন্ন ভাগে ভাগ করার বিরোধিতা করেন। তিনি নীতিশাস্ত্র নিয়েও আলোচনা করেছেন। সিবাওয়েহর মতে বক্তব্য অন্যান্য মানব আচরণের অন্যতম তাই একে সঠিক ও বেঠিকের যাচাইয়ে যেতে হবে। সঠিক ও বেঠিক ব্যাকরণের নিয়মগুলো তিনি নৈতিকতার ক্ষেত্রে ব্যবহৃত একই “সঠিক” ও “বেঠিক” পদ দ্বারা বর্ণনা করেন।